Taggart (cinta)

Iste articlo ye sobre una cinta estausunidense de cine de western estrenada l'anyo 1964; ta atros usos, se veiga Taggart.

Taggart (títol orichinal, estrenada en Aragón con ixe mesmo títol) ye una cinta de cine estausunidense de cine de western estrenada l'anyo 1964, dirichida por R. G. Springsteen seguntes un guión adaptau por Robert Creighton Williams (basau en una novela de Louis L'Amour), con una banda sonora orichinal de Herman Stein, una dirección de fotografía de William Margulies, una producción cinematografica de Gordon Kay ta la suya productora cinematografica Gordon Kay & Associates y un elenco d'o cual en fan parte, entre d'atros, os actors Tony Young, Dan Duryea, Dick Foran, Elsa Cárdenas, Jean Hale, Emile Meyer, Tom Reese, David Carradine, Peter Duryea, Ray Teal, Claudia Barrett, Stuart Randall, Peter Mamakos, Arthur Space, Bill McLean, Harry Carey Jr. y William Henry.

Os Taggart ha mercau una propiedat, pero toda la familia muere en una estampida provocada por Ben Blazer y su fillo, salvando-se nomás que Kent Taggart, qui busca a los asasinos y mata a lo fillo de Ben en un duelo. Ben tamién ye greument feriu dende lo suyo ataque contra los Taggart, pero cuan ya ye cuasi que muerto contracta a tres pistoleros ta que maten a Kent: Vince August, Cal Dodge y Jay Jason. Fuyindo d'os suyos perseguidors, Kent dentra en territorio d'os apaches y en un lugarón cuasi que albandonau aduya a una muller en dificultaz, que a la vegada l'aduya cuan plegan os pistoleros y en a luita muere un d'éls, Cal. Dimpués troba a una parella que ye luitando con os apaches y s'une a éls, cosa que tamién fan bien luego los suyos dos perseguidors, que finalment lo capturan anque Vince queda feriu. A parella aduya a Kent a fuyir, encara que sin armas, pero troba un pueyo rocoso a on son Adam Stark y su filla Miriam, que lo levan enta la suya casa, a on bi ha una atra muller, Consuelo. En primeras lo tractan com a un personache perigloso, pero ixa nueit Consuelo se li ufre, prometendo-le amor y ricuras si marcha con ella d'o lugar, pero en plegar Miriam no continan a charrada. A lo día siguient, Taggart preba de fuyor, pero en a suya fuyida salva la vida de Stark cuan l'atacan os apaches y ixo fa que iste confíe en Taggart y li confiese lo socreto: en o lugar a on son amagaus se troba una fructifera mina d'oro. Stark reculle una bolsas con oro y deciden marchar antes que tornen os apaches y troben l'escondrillo- Pero tamién plega en o lugar Jay, que ha matau a Vice por estar un estorbo ta él en ester feriu. Consuelo tamién se li insinúa y ixa nueit ella y Jay fuyen con oro, y posteriorment o resto d'o grupo marcha enta un fuerte de l'exercito en a redolada, conducius por Taggart. En a suya fuyida, Consuelo y Jay han trobau una caravana de soldaus y s'han uniu a alle, pero cuan los atacan os indios, Jay deixa cuasi que muerta a la muller y albandona a lo grupo, que es exterminau, y lo grupo conduciu por Taggart troba los cadavres. Finalment, toz se troban en o fuerte, Jay y lo grupo de Taggart, en bel meyo d'un ataque d'os apaches.

A cinta s'ambienta en bel puesto indeterminau de l'ueste d'Estaus Unius en bel momento tamién indeterminau d'a segunda metat d'o sieglo XIX, y las suyas escena se filmoron en Thousand Oaks (California) y en os Universal Studios en Universal City, tamién en California- Localizacions de Taggart en Internet Movie Database.

 Elenco Taggart en Internet Movie Database. 
 Actor  Papel  Notas    '''' 

 Se veiga tamién 
 Cine en 1964.
 Cintas de 1964.

 Referencias 

 Vinclos externos 
  Taggart en Internet Movie Database.
  Taggart en TCM Movie.

Categoría:Cintas ambientadas en Estaus Unius
Categoría:Cintas ambientadas en o sieglo XIX
Categoría:Cintas con banda sonora orichinal de Herman Stein
Categoría:Cintas con dirección de fotografía de William Margulies
Categoría:Cintas con guión de Robert Creighton Williams
Categoría:Cintas con montache de Tony Martinelli
Categoría:Cintas de western
Categoría:Cintas d'Estaus Unius
Categoría:Cintas dirichidas por R. G. Springsteen
Categoría:Cintas en anglés
Categoría:Cintas en Technicolor
Categoría:Cintas interpretadas por Arthur Space
Categoría:Cintas interpretadas por Bill McLean
Categoría:Cintas interpretadas por Claudia Barrett
Categoría:Cintas interpretadas por Dan Duryea
Categoría:Cintas interpretadas por David Carradine
Categoría:Cintas interpretadas por Dick Foran
Categoría:Cintas interpretadas por Elsa Cárdenas
Categoría:Cintas interpretadas por Emile Meyer
Categoría:Cintas interpretadas por Harry Carey Jr.
Categoría:Cintas interpretadas por Jean Hale
Categoría:Cintas interpretadas por Peter Duryea
Categoría:Cintas interpretadas por Peter Mamakos
Categoría:Cintas interpretadas por Ray Teal
Categoría:Cintas interpretadas por Stuart Randall
Categoría:Cintas interpretadas por Tom Reese
Categoría:Cintas interpretadas por Tony Young
Categoría:Cintas interpretadas por William Henry
Categoría:Cintas producidas por Gordon Kay
Categoría:Cintas rodadas en Thousand Oaks
Categoría:Cintas rodadas en Universal City